SET พลิกปิดลบ 6 จุด วิตกเลื่อนเลือกตั้ง-เศรษฐกิจโลกชะลอตัว ฟาก”ดาวน์ฟิวเจอส์” ดิ่ง350จุด
SET พลิกปิดลบ 6 จุด วิตกเลื่อนเลือกตั้ง-เศรษฐกิจโลกชะลอตัว ฟาก"ดาวน์ฟิวเจอส์" ดิ่ง350จุด โดยดัชนีปิดตลาดวันนี้ ที่ระดับ 1,560.03 จุด ลบ 5.91 จุด หรือ 0.38% มูลค่าการซื้อขาย 3.98 หมื่นล้านบาท
3 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,560.03 จุด ลบ 5.91 จุด หรือ 0.38% มูลค่าการซื้อขาย 3.98 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.29 น. (ตามเวลาประเทศไทย) อยู่ที่ระดับ 22,974.00 จุด ลบ 351 จุด หรือ 1.50%
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยในการเทรดภาคบ่ายนี้ปรับตัวลงสวนทางตลาดเกิดใหม่ (Emerging Market) ที่ต่างปรับตัวขึ้น หลังจากที่รัฐบาลยังไม่กำหนดวันเลือกตั้งที่ชัดเจนออกมา เพราะจะต้องไม่ให้กระทบกับงานพระราชพิธีบรมราชาภิเษก ทำให้ Sentiment ตลาดฯช่วงบ่ายปรับตัวลง ขณะที่ปัจจัยเดิม ๆ อย่างเรื่องความกังวลภาวะเศรษฐกิจโลกชะลอตัว ก็ยังคงกดดันตลาดฯต่อไป
สำหรับแนวโน้มการลงทุนในวันพรุ่งนี้ นายชัยยศ กล่าวว่า มีโอกาสที่จะพักตัว เนื่องจากตลาดฯยังไม่มีปัจจัยใหม่เข้ามา พร้อมให้แนวรับ 1,550 จุด ส่วนแนวต้าน 1,570-1,575 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL มูลค่าการซื้อขาย 4,274.51 ล้านบาท ปิดที่ 70.50 บาท เพิ่มขึ้น 0.25 บาท
PTT มูลค่าการซื้อขาย 2,460.59 ล้านบาท ปิดที่ 45.50 บาท ลดลง 0.75 บาท
PTTGC มูลค่าการซื้อขาย 1,601.44 ล้านบาท ปิดที่ 69 บาท ลดลง 1.75 บาท
AOT มูลค่าการซื้อขาย 1,120.02 ล้านบาท ปิดที่ 63.50 บาท ลดลง 0.75 บาท
ADVANC มูลค่าการซื้อขาย 997.05 ล้านบาท ปิดที่ 172.50 บาท ลดลง 1 บาท
 
ตลาดหุ้นเอเชีย
